स्टेडियम की सफाई करने को मजबूर फुटबॉल खिलाड़ी  
फुटबॉल खिलाड़ी भारत और वेस्टइंडीज के बीच इंदौर स्टेडियम में खेले जाने वाले चौथे वनडे के पहले स्टेडियम की सफाई करने को मजबूर हैं।
देश में क्रिकेट को छोड़कर लगभग सभी खेलों की हालत खस्ता है। हाल ही में इंदौर के होलकर स्टेडियम के कई युवा स्टेट लेवल के फुटबॉल प्लेयर सफाई करते दिखे। खराब माली हालत की वजह से ये भारत और वेस्टइंडीज के बीच इसी स्टेडियम में खेले जाने वाले चौथे वनडे के पहले स्टेडियम की सफाई करने को मजबूर हैं।   इनका कहना है कि स्टेडियम की सफाई से इन्हें जो पैसे मिलेंगे उससे ये अपने फटे जूतों की जगह नए जूते लेंगे ताकि बेहतर फुटबॉल खेल सकें। इन फुटबॉल खिलाड़ियों को हर एक सीट की सफाई पर 2 रुपये 75 पैसे दिए गए।